অ্যাক্ট্রয়েড

অ্যাক্ট্রয়েড হলো মানুষের মতো দেখতে এক ধরণের অ্যান্ড্রয়েড (মানবিক রোবট)। ওসাকা বিশ্ববিদ্যালয় এবং কোকোরো কোম্পানি লিমিটেড (সানরিওর অ্যানিমেট্রনিক্স বিভাগ) এটি তৈরি করে। ২০০৩ সালে জাপানের টোকিওতে অনুষ্ঠিত আন্তর্জাতিক রোবট প্রদর্শনীতে এটি প্রথম উন্মোচিত হয়েছিল। তারপর থেকে এর বেশ কয়েকটি ভিন্ন সংস্করণ তৈরি করা হয়েছে। বেশিরভাগ ক্ষেত্রেই রোবটের চেহারা জাপানি বংশোদ্ভূত একজন গড়পড়তা তরুণীর আদলে তৈরি করা হয়েছে।

অ্যাক্ট্রয়েড নারী রোবট বিজ্ঞান কল্পকাহিনীতে অ্যান্ড্রয়েড বা গাইনয়েড নামে পরিচিত কাল্পনিক যন্ত্রের কাছাকাছি বাস্তবিক উদাহরণ। এরা চোখের পলক ফেলা, কথা বলা এবং শ্বাস নেওয়ার মতো কার্যাবলী অনুকরণ করতে পারে। "রেপ্লি" মডেলগুলি হলো ইন্টারেক্টিভ রোবট। এদের কথা বোঝার, প্রক্রিয়া করার এবং প্রতিক্রিয়া দেখানোর ক্ষমতা রয়েছে।

 প্রযুক্তি 
অভ্যন্তরীণ সেন্সরগুলি অ্যাক্ট্রয়েড মডেলগুলি বিভিন্ন প্রতিক্রিয়া জানাতে সক্ষম। শরীরের উপরিভাগের বিভিন্ন স্থানে বায়ু অ্যাকচুয়েটর সংযোজনের মাধ্যমে তারা এটি করতে পারে। প্রাথমিক মডেলগুলিতে ৪২টি সংযোজন বিন্দু ছিল। পরবর্তী মডেলগুলিতে এর সংখ্যা ৪৭ এ উন্নীত করা হয়। এখনও পর্যন্ত শরীরের নীচের অংশের নড়াচড়া সীমিত। বায়ুচালিত নড়াচড়ার সাথে তাল মিলিয়ে রোবটের সংবেদনশীল ব্যবস্থা একে থাপ্পড়ের প্রতিক্রিয়া জানাতে বা খোঁচা দেওয়া প্রতিরোধ করতে যথেষ্ট দ্রুত করে তোলে। কৃত্রিম বুদ্ধিমত্তা একে আরও মৃদু ধরণের স্পর্শে ভিন্নভাবে প্রতিক্রিয়া জানাতে সক্ষম করে, যেমন বাহুতে মৃদু চাপড় দেয়া।

অ্যাক্ট্রয়েড মানুষের মতো আচরণও অনুকরণ করতে পারে। যেমন- অবস্থানে সামান্য পরিবর্তন, মাথা ও চোখের নড়াচড়া, শ্বাস-প্রশ্বাস নেয়া ইত্যাদি। এছাড়াও রোবটটিকে মানুষের নড়াচড়া অনুকরণ করতে "শেখানো" যেতে পারে। এজন্য একে এমন একজন ব্যক্তির দিকে মুখ করে দাঁড় করাতে হবে আছে যার শরীরের মূল স্থানগুলোতে প্রতিফলিত বিন্দু রয়েছে। রোবটটি এর ভিজ্যুয়াল সিস্টেম দিয়ে বিন্দুগুলি ট্র্যাক করে। যা দেখে তার সাথে মিলিয়ে অঙ্গ-প্রত্যঙ্গ এবং জয়েন্টের নড়াচড়া গণনা করে, রোবটটি এই অঙ্গভঙ্গি "শিখতে" পারে এবং পুনরাবৃত্তি করতে পারে।

এর ত্বক সিলিকন দিয়ে তৈরি এবং দেখতে অত্যন্ত বাস্তবসম্মত হয়। রোবটের সার্ভো মোটরগুলিকে শক্তি প্রদানকারী সংকুচিত বাতাস এবং এআই পরিচালনাকারী বেশিরভাগ কম্পিউটার হার্ডওয়্যার ইউনিটের বাইরে অবস্থিত। এর কারণে রোবটের গতিবিধি সীমিত হয়। প্রদর্শনের সময় অ্যাক্ট্রয়েড সবসময় বসে থাকে অথবা পিছনে থেকে দৃঢ় সমর্থন সহ দাঁড়িয়ে থাকে।

ইন্টারেক্টিভ অ্যাক্ট্রয়েডগুলি কথা বলার মাধ্যমে মানুষের সাথে প্রাথমিক স্তরে যোগাযোগ করতে পারে। এই অ্যাক্ট্রয়েডগুলির মধ্যে থাকা মাইক্রোফোন মানুষের কথা রেকর্ড করে এবং শব্দ ফিল্টার করে ব্যাকগ্রাউন্ডের শব্দ অপসারণ করে - যার মধ্যে রোবটের নিজস্ব ক্রিয়াকলাপের শব্দও অন্তর্ভুক্ত। এরপর স্পিচ রিকগনিশন সফ্টওয়্যার ব্যবহার করে অডিও স্ট্রিমকে শব্দ এবং বাক্যে রূপান্তর করে। যা পরে অ্যাক্ট্রয়েডের এআই দ্বারা প্রক্রিয়া করা যেতে পারে। এরপর ইউনিটের বাইরের স্পিকারের মাধ্যমে মৌখিকভাবে প্রত্যুত্তর দিয়ে থাকে।

অ-মৌখিক পদ্ধতির মাধ্যমেও রোবটটি যোগাযোগ করতে পারে। সম্বোধনের সময়, ইন্টারেক্টিভ অ্যাক্ট্রয়েডগুলি বক্তার সাথে চোখের যোগাযোগ বজায় রাখার জন্য "ফ্লোর সেন্সর এবং সর্বমুখী দৃষ্টি সেন্সর" এর সংমিশ্রণ ব্যবহার করে। এছাড়াও রোবটগুলি তাদের মুখের ভাব, ভঙ্গিমা এবং কণ্ঠস্বর পরিবর্তন করে শরীরের অঙ্গভঙ্গি এবং কণ্ঠস্বরের সাহায্যে প্রতিক্রিয়া জানাতে পারে।

 মডেল 
রেপ্লি আর১ নামে রেপ্লি কিউ১ এর মতো রোবটের আরেকটি মডেল ছিল। ৫ বছর বয়সী একজন জাপানি মেয়ের আদলে রোবটটি তৈরি করা হয়েছিল।

আইচিতে অনুষ্ঠিত এক্সপো ২০০৫ এ আরও উন্নত রোবটের মডেল উপস্থিত ছিল। উক্ত মডেলগুলো নির্দিষ্ট স্থান এবং ইভেন্টে মানুষকে দিক নির্দেশনা প্রদানে সক্ষম ছিল। এই রোবটগুলিকে চারটি অনন্য মুখের আদলে তৈরি করা হয়েছিল। এক্সপোতে এনএইচকের নিউজের উপস্থাপিকা আয়াকো ফুজির আদলে রেপ্লি কিউ১ রোবটটি তৈরি করা হয়েছিল। রেপ্লি কিউ২ মডেলের মুখ তৈরি করতে বেশ কয়েকজন তরুণী জাপানি মহিলার মুখ স্ক্যান করা হয়েছিল এবং ছবিগুলিকে একত্র করে একটি গড় যৌগিক মুখের আকার দেয়া হয়েছিল।

নতুন মডেল অ্যাক্ট্রয়েড-ডিইআর২ সম্প্রতি মার্কিন যুক্তরাষ্ট্রের শহরগুলি ভ্রমণ করেছে। ২০০৬ সালের নেক্সটফেস্টে রোবটটি ইংরেজিতে কথা বলতে সক্ষম ছিল। দাঁড়িয়ে থাকা অবস্থায় এবং কালো ভিনাইল বডিস্যুট পরে রোবটটি প্রদর্শিত হয়েছিল। একই সময়ে জাপানে আরেকটি ভিন্ন অ্যাক্ট্রয়েড-ডিইআর২ও প্রদর্শিত হয়েছিল। এই নতুন রোবটটির পূর্ববর্তী রোবটের তুলনায় আরও বাস্তবসম্মত বৈশিষ্ট্যযুক্ত এবং নড়াচড়া করতে সক্ষম।

২০০৬ সালের জুলাই মাসে রোবটটিকে আরেকটি রূপ দেওয়া হয়। এই মডেলটি এর পুরুষ সহ-স্রষ্টা, রোবোটিস্ট হিরোশি ইশিগুরোর আদলে তৈরি করা হয়েছিল। রোবটটির নামকরণ করা হয়েছিল জেমিনয়েড এইচআই-১। একটি মোশন-ক্যাপচার ইন্টারফেস দ্বারা নিয়ন্ত্রিত এই রোবটটি শরীর এবং মুখের নড়াচড়া অনুকরণ করতে সক্ষম। এছাড়াও রোবটটি নিজের গতি এবং ভঙ্গির সাথে সামঞ্জস্য রেখে তার কণ্ঠস্বর পুনরুত্পাদন করতে পারে। ইশিগুরো রোবটে মানবিক উপস্থিতি এমনভাবে বিকশিত করার আশা ব্যক্ত করেন যাতে তিনি এটি ব্যবহার করে দূর থেকে ক্লাসে পড়াতে পারেন। অর্থাৎ জেমিনয়েড ওসাকা বিশ্ববিদ্যালয়ে তার ক্লাসে উপস্থিত থাকাকালীন তিনি বাড়ি থেকে পাঠদান করতে পারবেন।

২০১১ সালের মে মাসে একজন ডেনিশ অধ্যাপক, হেনরিক শ্যার্ফ, তাঁর নিজের একটি রোবোটিক সংস্করণ প্রকাশ করেন। জাপানে তৈরি এবং জেমিনয়েড-ডিকে নামে পরিচিত,Geminoid-DK  এই রোবটের ক্রিয়াগুলি কম্পিউটার পরিচালনাকারী ব্যক্তি দ্বারা দূরবর্তীভাবে নিয়ন্ত্রিত হয়। তবে এটি শ্যার্ফের ন্যায় শরীর নড়াচড়া করা, যেমন কাঁধ ঝাঁকানো এবং চোখে চোখ রেখে তাকানো ইত্যাদি প্রোগ্রাম করা ছিল।

 অ্যাক্ট্রয়েড সময়রেখা 
"গ্রেট মোমেন্টস উইথ মিস্টার লিংকন" নামক একটি অডিও-অ্যানিমেট্রনিক্স প্রদর্শনীতে এই ধরণের হিউম্যানয়েড রোবট প্রদর্শন করা হয়। ১৯৬৪ সালে ডব্লিউ এন্টারপ্রাইজেস দ্বারা নির্মিত নিউ ইয়র্ক ওয়ার্ল্ডস ফেয়ারে ইলিনয় স্টেট প্যাভিলিয়নে এই প্রদর্শনীটি হয়েছিল। পরবর্তীতে ডিজনিল্যান্ডে এটি পুনরায় প্রদর্শিত হয়েছিল। এই রোবটটিতে নড়াচড়া এবং সিলিকন-ভিত্তিক ত্বকের জন্য নিউম্যাটিক্স এবং হাইড্রোলিক্স ব্যবহার করা হয়েছিল। 'লিংকন' নামক রোবটটি তার চেয়ার থেকে উঠে কথা বলার সময় বিভিন্ন অঙ্গভঙ্গি করতে সক্ষম ছিল।
তারিখ উন্নয়ন নভেম্বর ২০০৩  আন্তর্জাতিক রোবট প্রদর্শনীতে "অ্যাক্ট্রয়েড" উন্মোচিত হয়। জানুয়ারী ২০০৪  ওসাকা বিশ্ববিদ্যালয়ে "অ্যাক্ট্রয়েড-রেপ্লিকিউ১" মডেলটি তৈরি করে। ডিসেম্বর ২০০৪  "অ্যাক্ট্রয়েড-রেপ্লিকিউ১-এক্সপো" আইচিতে অনুষ্ঠিত এক্সপো ২০০৫-এর জন্য তৈরি করা হয়। মার্চ ২০০৫  ২০০৫ সালের এক্সপোতে "অ্যাক্ট্রয়েড-এক্সপো" মডেলগুলি দেখানো হয়। যার মধ্যে তিনটি রোবট সহায়তা বুথে, অন্যটি মঞ্চে একজন সম্পাদক হিসেবে কাজ করে। জুন ২০০৫  "অ্যাক্ট্রয়েড-ডিইআর" (নাটকীয় বিনোদন রোবট) চালু করা হয়। জুলাই ২০০৫  ওসাকা বিশ্ববিদ্যালয়ে ইশিগুরোর গবেষণা দল "অ্যাক্ট্রয়েড-রেপ্লিকিউ২" তৈরি করে। জুলাই ২০০৬  হিরোশি ইশিগুরোর আদলে নির্মিত হয় "জেমিনয়েড-এইচআই-১" রোবটটি। অক্টোবর ২০০৬  "অ্যাক্ট্রয়েড-ডিইআর২" ইউনিট পাওয়া যায়। অক্টোবর ২০০৮  "অ্যাক্ট্রয়েড-ডিইআর৩" প্রকাশিত হয়। নভেম্বর ২০০৯  "অ্যাক্ট্রয়েড সারা" প্রকাশিত হয়। অক্টোবর ২০১১  "অ্যাক্ট্রয়েড-এফ" এর পুরুষ এবং মহিলা উভয় মডেলই প্রকাশিত হয়।

 আরও দেখুন 

 অ্যান্ড্রয়েড
 চায়না গার্ল (চলচ্চিত্র নির্মাণ)
 গাইনয়েড
 হিউবো
 মানবিক রোবট
 ভোকালয়েড
 টেলিনয়েড আর১

 তথ্যসূত্র 

 বহিঃসংযোগ 
 সবচেয়ে অবিশ্বাস্য রোবট এবং হিউম্যানয়েড ভিডিও
 কোকোরো কোম্পানির অ্যাক্ট্রয়েড ওয়েবসাইট ইংরেজিতে ("ইংরিশ" রয়েছে, যা ইংরেজি ভাষাভাষী ব্যক্তিদের জন্য বোঝা কঠিন হতে পারে)

 ইশিগুরো রোবট ল্যাবের ভিডিও সহ একটি প্রতিবেদন (www.simonlaub.dk থেকে)
 নতুন Actroid-DER2 সম্পর্কে রোবট ওয়াচ নিবন্ধ (ছবি এবং ভিডিও ক্লিপ সহ জাপানি ভাষায়)
 ন্যাশনাল জিওগ্রাফিকের সংবাদ নিবন্ধ

বিষয়শ্রেণী:জাপানি উদ্ভাবন
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)